Diari Oficial de la Generalitat Valenciana


Sumari del DOGV 3238, del 08-05-1998 (1998/3609)

CONVOCATÒRIA de 21 d'abril de 1998, de les Corts Valencianes, de set beques per a la formació pràctica d'arxivers/es-bibliotecaris/àries-documentalistes de les Corts Valencianes.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3609


Data del document
:   21-04-1998

Organisme emissor
:   Corts Valencianes

Tipus de document
:   Convocatòria

CONVOCATÒRIA de 21 d'abril de 1998, de les Corts Valencianes, de set beques per a la formació pràctica d'arxivers/es-bibliotecaris/àries-documentalistes de les Corts Valencianes. [1998/X3609]
  
Segons el que disposa l'article 32 paràgraf 1, primer, del Reglament de la cambra, la Mesa de les Corts Valencianes, en la reunió del dia 21 d'abril de 1998, ha resolt convocar set beques per a la realització de treballs i estudis de caràcter bibliogràfic, documental i d'arxiu parlamentari relacionats amb l'activitat parlamentària i amb la documentació d'aquesta institució, d'acord amb les següents
  
Bases
  
Primera. Objecte
  
Les Corts Valencianes convoquen set beques per a la realització de treballs i estudis de caràcter bibiliogràfic, documental i d'arxiu parlamentari relacionats amb l'activitat parlamentària i amb la documentació que figura en la cambra.
  
Segona. Duració i quantia
  
1. Cadascuna de les beques tindrà una durada de 12 mesos i la seua quantia total serà de 1.585.092 pessetes brutes, que es percebran a l'acabament del mes a raó de 132.091 pessetes, amb la certificació prèvia del lletrat major.
  
Les Corts Valencianes contractaran una assegurança d'accidents i de malaltia per a cadascun dels becaris o becàries pel temps de durada de la beca, en el supòsit que no tingueren cobertes aquestes contingències.
  
Les beques seran indivisibles i improrrogables. Seran incompatibles amb qualsevol altra concedida per al mateix període o amb qualsevol classe de treball remunerat. No podran participar en la convocatòria aquells que hagen gaudit de les esmentades beques en anterioritat, qualsevol que haguera estat el temps de gaudiment de les mateixes.
  
2. La concessió i gaudiment de la beca no suposarà vinculació laboral o funcionarial entre el becari/ària i la cambra.
  
Tercera. Sol·licitants
  
1. Poden sol·licitar la concessió de beques els llicenciats universitaris o llicenciades universitàries de nacionalitat espanyola que residisquen a la Comunitat Valenciana.
  
2. Es consideraran mèrits preferents:
  
a) Expedient acadèmic, fins un màxim de 4 punts.
  
b) Cursos sobre la matèria objecte de la convocatòria:
  
- Curs postgrau universitari de més de 200 hores lectives, 4 punts.
  
- D'altres cursos, fins 2 punts.
  
c) Coneixements del valencià, fins 2 punts.
  
d) Coneixements d'altres idiomes de la CEE, fins 2 punts.
  
e) Coneixements d'informàtica, fins 2 punts.
  
f) Titulacions acadèmiques, sempre que no constituïsquen un requisit per a accedir a aquestes beques:
  
- Llicenciatura, 1 punt.
  
- Suficiència investigadora, 0'5 punts.
  
Tesis doctoral, 2 punts.
  
La justificació dels mèrits recollits en l'anterior barem es realitzarà per qualsevol mitjà de prova admesa en dret, i en particular:
  
- Per a títols acadèmics, original o fotocòpia compulsada.
  
- Per als idiomes, títols i certificacions del corresponent centre docent, sense perjudici de què els aspirants puguen ser sotmesos a les proves que la Comissió estime pertinents.
  
Quarta. Sol·licituds
  
1. Les persones que sol·liciten les beques hauran de presentar una instància dirigida al Molt Excel·lent Sr. President de les Corts Valencianes en el Registre General de les Corts Valencianes, c/ Llibertat, 10 de València, o en la forma establerta en l'article 38.4 de la Llei de Règim Jurídic de les Administracions Públiques i el Procediment Administratiu Comú, segons el model annex, acompanyada del DNI i de la documentació que acredite de manera fefaent les condicions a què es refereix la base anterior.
  
2. El termini de presentació de sol·licituds serà de 15 dies hàbils, computables des de la publicació d'aquestes bases en el Diari Oficial de la Generalitat Valenciana i en el Butlletí Oficial de les Corts Valencianes.
  
Cinquena
  
1. La comissió de selecció estarà constituïda per:
  
- Dos membres de la Mesa de les Corts Valencianes.
  
- Un/a lletrat/da de les Corts Valencianes.
  
- Un/a professor/a d'universitat especialista en la matèria.
  
- Un/a arxiver/a-bibliotecari/ària-documentalista, funcionari/ària de les Corts Valencianes.
  
Un/a funcionari/ària de les Corts Valencianes que actuarà com a secretari/ària amb veu i sense vot.
  
2. Abans dels 20 dies següents a l'acabament del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts.
  
3. La convocatòria de les beques podrà declarar-se deserta.
  
4. Es durà a terme una preselecció, segons els mèrits al·legats i valorats de conformitat amb la base tercera, i s'entendrà que han superat la preselecció les persones aspirants que obtinguen una qualificació igual o superior a 7 punts.
  
5. Els aspirants que hagen superat la preselecció seran convocats a la realització d'una entrevista i un supòsit pràctic que es puntuarà de 0 a 10 punts.
  
6. Resultaran adjudicataris de les beques els 7 aspirants que obtinguen major puntuació, una vegada realitzada la suma aritmètica de les dues puntuacions esmentades.
  
7. Es constituirà una borsa de reserva amb els aspirants a les beques que tot i havent superat la selecció no en resulten adjudicataris d'aquestes. La provisió de les beques vacants que pugen produir-se per renúncia de l'adjudicatari/ària o suspensió o revocació de la Mesa de les Corts Valencianes es realitzarà mitjançant l'esmentada borsa de reserva de forma automàtica per Resolució de la Presidència de les Corts Valencianes. Aquesta borsa de reserva es mantindrà fins l'acabament de les beques.
  
Sisena. Obligacions del becari/ària.
  
1. El/la becari/ària una vegada accepte la beca adquireix els compromisos següents:
  
a) Presentar certificació que acredite que no pateix cap malaltia o defecte físic que impedisca la prestació dels estudis i treballs que comporta l'acceptació de la beca.
  
b) Presentar declaració jurada de no tenir relació laboral alguna.
  
c) Complir les bases de la convocatòria i altres normes que resulten d'aplicació com a conseqüència d'aquesta.
  
2. Començar el gaudiment de la beca el dia que s'assenyale.
  
3. La persona becària durà a terme les seues tasques a les dependències de les Corts Valencianes en les condicions de lloc i temps que se li indiquen, amb un mínim de set hores diàries.
  
Els treballs realitzats seran de propietat de les Corts Valencianes i no podran ser utilitzats per les persones autores sense la corresponent autorització.
  
4. Les Corts Valencianes es reserven el dret de suspendre, o, si s'escau, revocar el gaudiment de la beca, en el supòsit que el/la becari/ària no realitzara els treballs per a la seua formació pràctica en condicions satisfactòries.
  
5. L'incompliment per la persona becària de les seues obligacions podrà comportar la privació de la beca pel temps que quedara pendent, sense perjudici de les responsabilitats que resulten exigibles.
  
Contra aquest acord que no exhaureix la via administrativa, les persones interessades podran interposar un recurs ordinari davant la Mesa de les Corts Valencianes, en el termini d'un mes comptador des de l'endemà de la publicació d'aquest acord en el Butlletí Oficial de les Corts Valencianes i el Diari Oficial de la Generalitat Valenciana, de conformitat amb el que s'estableix en l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
València, 21 d'abril de 1998.- El president: Héctor Villalba Chirivella.
  
Annex
  
Model de sol·licitud
  
Convocatòria beques
  
(primer cognom)
  
(nom)
  
(segon cognom)
  
Data naixement
  
Nacionalitat
  
Document nacional d'identitat
  
Adreça
  
Població .......................................... CP
  
Telèfon
  
Llicenciat/da en:
  
Mèrits que s'al·leguen:
  
València .... de ........................ de 19....
  
MOLT EXCEL·LENT SENYOR PRESIDENT DE
  
LES CORTS VALENCIANES